དད་ལྡན་བླ་ཟུར་འཀམ་དཔལ་ཡི་ཤེས་ཀྱིས་བཙུགས་པའི་ཀ་བ།ཇོ་བོ་རྫིང་རི་བས་བཙུགས་པའི་ཀ་བ་ཐེག་ཆེན་བསྟན་པ།སྟོན་པ་ཇོ་གདན་འཇངས་པས་བཙུགས་པའི་ཀ་བ་ཐེག་ཆེན་འོད་འབར།སྟོན་པ་ཇོ་གདན་འཇངས་པས་བཙུགས་པའི་ཀ་བ་བཀྲ་ཤིས་འོད་འབར།དེ་དག་ལས་ཏིང་འཛིན་ཀ་བ་ནི།རྗེ་རིན་པོ་ཆེ་དགུང་ལོ་ཉི་ཤུ་བར་ཀ་བ་དེའི་རྩར་ཏིང་ངེ་འཛིན་དུ་བཞུགས་སྐབས་ཚོགས་གྲོལ་ཀྱང་མ་ཚོར་བས།དགེ་བསྐོས་ཀྱིས་རྗེའི་ན་བཟའ་ནས་འཐེན་པས་རྗེས་སྐུ་སྐྱོར་བ་དང་མཉམ་དུ་སྐུ་རྒྱབ་ཏུ་བརྟེན་པའི་ཀ་བ་བཀྱགས་ནས་སྒྲ་བྱུང་བས།དགེ་བསྐོས་སྐྲག་ཏེ་ཕྱག་དང་བཤགས་པ་བྱས་པར་སྐད།དེ་དག་སོ་སོར་ཅུང་ཞིབ་མོ་ཞིག་མཇལ་རྗེས་ཕྱི་སྐོར་ཐེངས་ཤིག་བྱས་ཏེ་དགའ་སྐྱོ་འདྲེས་མའི་ཚོར་བ་ཞིག་གི་ཀློང་ནས་ལྷ་སའི་གྲོང་དུ་ལོག